Diari Oficial de la Generalitat Valenciana


Sumari del DOGV 5316, del 02-08-2006 (2006/8613)

RESOLUCIÓ de 21 de juny de 2006, del director gerent de l'Agència Valenciana de Salut, per la qual desestima el recurs potestatiu de reposició interposat per Pilar Cerveró Díez contra la Resolució del secretari autonòmic per a l'Agència Valenciana de Salut de data 15 de març de 2006, que autoritza l'obertura de dues noves oficines de farmàcia en el municipi de Teulada (Alacant), denega a Esther Bueno Vicente l'adjudicació d'estes oficines i n'ordena l'acumulació a les concedides mitjançant la Resolució del secretari autonòmic per a l'Agència Valenciana de Salut de data 19 de setembre de 2005, per a adjudicar-les en un sol procediment, pel que fa a la delimitació de la zona de població denominada Partida Castellons.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5316

Data del DOGV
:   02-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8613


Organisme emissor
:   Conselleria de Sanitat

Tipus de document
:   Resolució

RESOLUCIÓ de 21 de juny de 2006, del director gerent de l'Agència Valenciana de Salut, per la qual desestima el recurs potestatiu de reposició interposat per Pilar Cerveró Díez contra la Resolució del secretari autonòmic per a l'Agència Valenciana de Salut de data 15 de març de 2006, que autoritza l'obertura de dues noves oficines de farmàcia en el municipi de Teulada (Alacant), denega a Esther Bueno Vicente l'adjudicació d'estes oficines i n'ordena l'acumulació a les concedides mitjançant la Resolució del secretari autonòmic per a l'Agència Valenciana de Salut de data 19 de setembre de 2005, per a adjudicar-les en un sol procediment, pel que fa a la delimitació de la zona de població denominada Partida Castellons. [2006/8613]  
Vist el recurs potestatiu de reposició interposat per Pilar Cerveró Díez contra la Resolució del secretari autonòmic per a l'Agència Valenciana de Salut de data 15 de març de 2006 que autoritza l'obertura de dues noves oficines de farmàcia en el municipi de Teulada (Alacant), denega a Esther Bueno Vicente l'adjudicació d'estes oficines i n'ordena l'acumulació a les concedides mitjançant la Resolució del secretari autonòmic per a l'Agència Valenciana de Salut de data 19 de setembre de 2005, per a adjudicar-les en un sol procediment, i examinats els antecedents de fet següents.  
Antecedents de fet  
Primer  
Amb data 28 de desembre de 2004, Esther Bueno Vicente sol·licita l'obertura d'una nova oficina de farmàcia en el municipi de Teulada (Alacant), segons el mòdul turístic establit en l'article 21 de la Llei 6/1998, de 22 de juliol, d'Ordenació Farmacèutica de la Comunitat Valenciana.  
Segon  
La tramitació de l'expedient es va comunicar als farmacèutics establits en el municipi de Teulada i s'hi va aportar tota la documentació necessària. Es va tramitar d'acord amb el que establix el Decret 149/2001, de 5 d'octubre, que establix el procediment per a l'autorització de noves oficines de farmàcia.  
Tercer  
Mitjançant una resolució del secretari autonòmic per a l'Agència Valenciana de Salut de data 15 de març de 2005, es resol:  
. Concedir l'autorització per a l'obertura de dues noves oficines de farmàcia en el municipi de Teulada, una en la zona Tabaira i l'altra en la zona Partida Castellons, amb la delimitació de cada una que s'establix en la resolució.  
. Denegar l'autorització personal a Esther Bueno Vicente.  
. Ordenar l'acumulació de les autoritzacions a les concedides mitjançant la resolució del secretari autonòmic per a l'Agència Valenciana de Salut de data 19 de setembre de 2005, per a adjudicar-les en un sol procediment  
Quart  
No conforme amb la resolució esmentada, Pilar Cerveró Díez, interposa un recurs potestatiu de reposició, per mitjà del qual s'oposa exclusivament a la delimitació que s'efectua de la zona Partida Castellons, al·legant com a fonament que inclou carrers pertanyents al nucli urbà en què hi ha vivendes principals, habitades per població empadronada.  
Els fonaments jurídics següents s'apliquen als fets anteriors.  
Fonaments jurídics  
Primer  
L'Agència Valenciana de Salut és competent per a resoldre este recurs d'acord amb el que disposen la Llei 5/1983, de 30 de desembre, de Govern Valencià; la Llei 6/1998, de 22 de juny, d'Ordenació Farmacèutica de la Comunitat Valenciana; el Decret 187/2001, de 27 de novembre, del Govern Valencià, que regula l'establiment, el trasllat i la transmissió de les oficines de farmàcia; la Llei 4/2005, de 17 de juny, de Salut Pública de la Comunitat Valenciana; el Decret 25/2005, de 4 de febrer, que aprova els Estatuts de l'Agència Valenciana de Salut; el Decret 164/2005, de 4 de novembre, del Consell de la Generalitat, pel qual modifica els Estatuts de l'Agència Valenciana de Salut; el Reial Decret 278/1980, de 25 de gener, sobre transferència de competències en matèria de sanitat, i els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Segon  
La recurrent basa el recurs en el fet que la resolució de la Conselleria de Sanitat no fa coincidir exactament la delimitació amb la delimitació dels sectors UZO-3, UBA-2, UBE-2 i UZE-1 proposats per l'Ajuntament de Teulada.  
Davant d'esta argumentació, s'ha d'indicar que les zones proposades pels ajuntaments no són vinculants, sinó merament indicatives i que els sectors urbanitzables UZO-3, UBA-2, UBE-2 i UZE-1 tenen una delimitació urbanística, que en la majoria d'ocasions es traça dividint les parcel·les cadastrals, dissenyen vials a executar, per tant actualment inexistents. I, finalment, si s'accepta l'argumentació de la recurrent, s'actuaria totalment en contra de la interpretació lògica i racional de la llei, ja que pretén que la farmàcia s'ubique en una zona programada en la qual no hi ha vivendes que servisquen de suport a l'autorització concedida i no en la zona de vivendes com exigix la norma. En conseqüència, després de la proposta de l'Ajuntament de Teulada, es va excloure de la delimitació el sector UZO-3, ja que es tracta d'un sector que no té ni tan sols ordenació detallada, i s'ha inclòs el sector UBO Castellons 3, urbà consolidat en el límit del terme municipal amb Benitatxell, mentres que, en el límit de la zona delimitada amb el nucli urbà de Teulada, a fi de garantir la seguretat jurídica dels adjudicataris per a la designació dels locals, s'utilitzen els carrers existents, més pròxims a la zona proposada per l'ajuntament, de manera que majoritàriament hi coincidix.  
Pels fets i fonaments jurídics anteriors, resolc, desestimar el recurs potestatiu de reposició interposat per Pilar Cerveró Díez contra la resolució del secretari autonòmic per a l'Agència Valenciana de Salut de data 15 de març de 2006 que autoritza l'obertura de dues noves oficines de farmàcia en el municipi de Teulada (Alacant), denega a Esther Bueno Vicente l'adjudicació d'estes oficines i n'ordena l'acumulació a les concedides mitjançant la Resolució del secretari autonòmic per a l'Agència Valenciana de Salut de data 19 de setembre de 2005, per a adjudicar-les en un sol procediment, pel que fa a la delimitació de la zona de població denominada Partida Castellons.  
Esta resolució s'ha de notificar a les persones interessades amb l'advertiment que posa fi a la via administrativa i que hi poden interposar un recurs contenciós administratiu en el termini de dos mesos, comptadors a partir de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.  
València, 21 de juny de 2006.. El director gerent de l'Agència Valenciana de Salut: Manuel Cervera Taulet.